Remundu Piras e Antoni Cubeddu 

Piras
Sos mios oliarios e benes
oe sun rutos in podere tou,
De ozu nd'as a tenner betzu e nou,
però no tinde unghes mancu in renes,
ca ti lu 'endes tottu su chi tenes
e tue non ti fries mancu un'ou.
Tando ch'as oliariu it'ispazas
si 'e su chi produit non nd'asazas?

Cubeddu
Tue tenias rèndidas e tancas
ma no as sas ispesas mesuradu. 
E no nelzas che ses isfoltunadu
si totu t'est fuidu dae farrancas.
Oe t'abizas chi de totu mancas
e t'est sutzessu che Donnu donadu.
Chie at bisonzu chi si nde podèrede
po poder mandigare cando chèrede.

Piras
Si si finin sos benes no est guai:
mancu pro cussu sa conca m'atapo.
Eo so coerente e fato gai:
fin 'a cando nde tenzo bufo e papo.
Mandigo ene fin'a cando nd'apo:
tue no bufas nè mandigas mai.
tandos no nelzas ch'as una fortuna
s'istas tota sa vida e sa dejuna.